CELEX: C2007/170/06
Language: et
Date: 2007-07-21 00:00:00
Title: Kohtuasi C-254/05: Euroopa Kohtu (neljas koda) 7. juuni 2007 . aasta otsus — Euroopa Ühenduste Komisjon versus Belgia Kuningriik (Liikmesriigi kohustuste rikkumine — EÜ artiklid 28 ja 30 — Koguselised impordipiirangud — Samaväärse toimega meetmed — Automaatsed tulekahju-signalisatsioonisüsteemid — Siseriiklikule standardile vastavuse nõue — Siseriiklik tunnustamismenetlus)

21.7.2007   
            
            
               ET
            
            
               Euroopa Liidu Teataja
            
            
               C 170/4
            
         Euroopa Kohtu (neljas koda) 7. juuni 2007. aasta otsus — Euroopa Ühenduste Komisjon versus Belgia Kuningriik
   (Kohtuasi C-254/05) (1)
   
   (Liikmesriigi kohustuste rikkumine - EÜ artiklid 28 ja 30 - Koguselised impordipiirangud - Samaväärse toimega meetmed - Automaatsed tulekahju-signalisatsioonisüsteemid - Siseriiklikule standardile vastavuse nõue - Siseriiklik tunnustamismenetlus)
   (2007/C 170/06)
   Kohtumenetluse keel: prantsuse
   Pooled
   
      Hageja: Euroopa Ühenduste Komisjon (esindaja: B. Stromsky)
   
      Kostja: Belgia Kuningriik (esindaja: M. Wimmer)
   Kohtuasja ese
   Liikmesriigi kohustuste rikkumine — EÜ artikli 28 rikkumine — Siseriiklikud õigusnormid, mis nõuavad, et automaatsed tulekahju-signalisatsioonisüsteemid, mida seaduslikult toodetakse või turustatakse mõnes teises EÜ liikmesriigis ning mis ei kanna CE-märgistust, peavad vastama siseriiklikule õigusnormile, omama vastavustunnistust ja läbima selle saamiseks teises liikmesriigis juba läbi viidud katsetusi ja kontrolle
   Resolutiivosa
   
               1.
            
            
               Kuna Belgia Kuningriik nõudis, et automaatsed tulekahju-signalisatsioonisüsteemid, mida seaduslikult toodetakse või turustatakse mõnes teises EÜ liikmesriigis ning mis ei kanna CE-märgistust, peavad:
               
                           —
                        
                        
                           vastama Belgia 1986. aasta septembris kehtestatud standardile NBN S 21-100, mis puudutab automaatseid tulekahju-signalisatsioonisüsteeme, muudetud 1996. augustil vastu võetud lisaga 2;
                        
                     
                           —
                        
                        
                           omama BOSEC-i (Belgia Ohutussertifikaatide Organisatsioon) poolt väljastatud vastavussertifikaati, kusjuures seda takistust süvendavad vastavussertifikaadi eest maksmisele kuuluvad ebaproportsionaalsed tasud;
                        
                     
                           —
                        
                        
                           läbima kõnealuse vastavussertifikaadi saamiseks katsetusi ja kontrolle, mis sisuliselt kordavad teises liikmesriigis läbiviidud menetluste raames juba teostatud kontrolle,
                        
                     siis on Belgia Kuningriik rikkunud talle EÜ artiklist 28 tulenevaid kohustusi.
            
         
               2.
            
            
               Mõista kohtukulud välja Belgia Kuningriigilt.
            
         
      (1)  ELT C 205, 20.8.2005.